Сградата е построена в края на XIX век от българската община в града за начално училище. Сградата пострадва силно през Междусъюзническата война през юни 1913 година, когато в Битката при Кукуш целият град е опожарен от гръцката армия. В 1923 година сградата е възстановена и отново се използва като училище – девическа гимназия до 1980 година. Това е една от малкото запазени неокласически сгради в града.